Diari Oficial de la Generalitat Valenciana


Sumari del DOGV 8623, del 29-08-2019 (2019/7397)

Notificació de la sentència dictada en el procediment de divorci contenciós número 567/2017.
--------------------------------------------------------------------------------------------

### Dades del document

Número de DOGV
:   8623

Data del DOGV
:   29-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7397


Organisme emissor
:   Jutjat de Primera Instància Número 2 de Sueca

Tipus de document
:   Edicte

Notificació de la sentència dictada en el procediment de divorci contenciós número 567/2017. [2019/7397]  
De: José Juan Mengual Alarte.  
Procuradora: Guadalupe Porras Berti.  
Contra: Mariana Mendiondo.  
  
En aquest procediment de divorci contenciós seguit a instàncies de José Juan Mengual Alarte contra Mariana Mendiondo, s'ha dictat la sentència, que té l'encapçalament i la dispositiva que són com segueix:  
  
«Sentència número 20/2018  
Sueca, 12 de febrer de 2018  
Alberto Moral Prieto, magistrat jutge del Jutjat de Primera Instància número 2 de Sueca, he vist aquestes actuacions de judici de divorci que se segueixen en aquest jutjat amb el número 567/2017, sent-ne part demandant José Juan Mengual Alarte, representada pel procurador Guadalupe Porras Berti i assistida per la lletrada la senyora Terradez Marco, i part demandada Mariana Mendiondo, en rebel·lia, i atesos els següents:  
II. Fonaments jurídics  
Tercer. Article 102 del Codi Civil: [...] Admesa la demanda de nul·litat, separació o divorci, es produeixen, per ministeri de la llei, els efectes següents:   
1r. Els cònjuges podran viure separats i cessa la presumpció de convivència conjugal.   
2n. Queden revocats els consentiments i poders que qualsevol dels cònjuges haja atorgat a l'altre.  
Així mateix, llevat d'un pacte en sentit contrari, cessa la possibilitat de vincular els béns privatius de l'altre cònjuge en l'exercici de la potestat domèstica. A aquests efectes, qualsevol de les parts podrà instar l'oportuna anotació al Registre Civil i, si s'escau, en els de la propietat i mercantil.  
De la mateixa manera l'article 95 del Codi Civil estableix que la sentència ferma produeix la dissolució del règim econòmic matrimonial, el qual ja ha estat liquidat, tal com resulta dels documents número 4 i 5 de la demanda.»  
  
Dispositiva  
Estime la demanda formulada per la procuradora Gudalupe Porras Berti, en representació de José Juan Mengual Alarte contra Mariana Mendiondo, i declare dissolt per divorci el matrimoni celebrat entre ambdós, i dispose les mesures de caràcter patrimonial que es fixen en el tercer fonament jurídic d'aquesta resolució, que es considera reproduït.  
  
Tot això, sense fer declaració de costes.  
Notifiqueu aquesta resolució a les parts i feu-los saber que contra aquesta poden formular un recurs d'apel·lació davant l'Audiència Provincial, que, si escau, s'haurà de presentar en aquest Jutjat dins del termini dels vint dies següents de la notificació.  
Tota persona que pretenga interposar un recurs contra sentències o interlocutòries que posen fi al procés o n'impedisquen la continuació, consignarà com a dipòsit 50 euros, si es tracta d'un recurs d'apel·lació.  
Aquesta és la meua sentència, que pronuncie, mane i signe.»  
  
I atés que la demandada, Mariana Mendiondo, es troba en rebel·lia processal i en parador desconegut, expedisc aquest edicte a fi que li valga de notificació de forma deguda, mitjançant la publicació en el Diari Oficial de la Generalitat Valenciana.  
  
Sueca, 19 de febrer de 2018.- La lletrada de l'Administració de justícia: Marta Jiménez Fueyo.